《送丁茂淑缮部出榷芜湖二首 其一》
明代·卢龙云

入社怜同调，分曹重𩛙材。简书宁勿畏，案牍苦相催。

别酒临岐尽，仙帆带日开。相违休道远，南望只江隈。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。